Puri Karangasem

Puri Karangasem silih tunggil kompléks genah nyeneng Raja miwah trah ipun sané kapertama kaadegang olih dinasti Batanjeruk miwah trah saking I Déwa Karangamla tur genah nyambut para tamiu krajaan siosan punika puri dados genah pusat kabudayaan ring Karangasem sareng Désa Pakraman miwah Griya, katiga nyané saling mapaiketan tan kabisah.

Kompléks Puri Karangasem kawagi dados Puri Amlaraja (Puri Kelodan), Puri Ageng (Puri Gedé), Puri Maskerdam (Puri Ageng Kanginan), Puri Madhura, Puri Saraswati, Puri Kawan (Puri Kauhan), Puri Batu Aya (trah I Déwa Karangamla) miwah puri-puri alit sekadi Puri Kelodan Celuknegara, Puri Kelodan Dauh Kreteg, tur Puri Kalér Kauh, miwah sané liyanan makasami puri puniki magenah ring wawidangan Désa Pakraman Karangasem.

 Pustaka